Alfa Romeo 159

Alfa Romeo 159 Sportswagon TI|thumb|300px
Alfa Romeo 159 JTS Q4 sedans|thumb|300px

**Alfa Romeo 159** (Type 939) ir kompakts luksus klases auto, kuru no 2004. gada līdz 2011. gadam ražoja itāļu autoražotājs Alfa Romeo. Tas tika izziņots 2005. gada Ženēvas auto izstādē kā Alfa Romeo 156 aizstājējs. 159 izmanto to pašu platformu, kuru izmanto Alfa Romeo Brera, Alfa Romeo Spider un konceptauto Kamal un Visconti - GM/Fiat Premium platformu.

Alfa Romeo 159 tika atzīts par 2006. gada trešo labāko Eiropas auto. Tā ražošana tika apturēta 2011. gada beigās, lai gan dažās valstīs tie vēl joprojām ir nopērkami. Kopumā tika saražotas aptuveni 240 000 automašīnas.

## Attīstība
Alfa Romeo 159 izstrādi aizkavēja dažādas problēmas, galvenokārt fakts, ka auto tika izstrādāts laikā, kad jau bija sākta Fiat-General Motors kopuzņēmuma likvidācija 2005. gadā.

Sākumā tika plānots, ka 159 izmantos GM Epsilon platformu, taču izstrādes beigās tā tika nomainīta uz GM/Fiat Premium platformu. Premium platforma ir rafinētāka un dārgāka, paredzēta dārgāka gala E segmenta automašīnām kā, piemēram, Alfa Romeo 166 pēctecim, kurš tā arī nekad netika pabeigts. Tieši šī iemesla dēļ Alfa Romeo izlēma izmantot Premium platformu 159.

Sākotnēji General Motors plānoja platformu izmantot Cadillac, Buick un Saab modeļos, taču vēlāk no plāna atteicās pārāk lielo izmaksu dēļ. Steidzīgo lēmumu pieņemšanas rezultātā, bāzējot 159 uz platformas, kas tipiski tiek izmantota lielākām mašīnām, auto nonāca pārdošanā ar pārlieku lielu svaru. Šī problēma piemīt arī pārējiem saistītajiem Alfa Romeo modeļiem — Alfa Romeo Brera kupejai un Alfa Romeo Spyder kabrioletam.

2008. gada modelis tika atjaunināts ar uzlabotu interjeru un paneli, uzlabotiem materiāliem. Galvenokārt jāmin alumīnija komponentes, kas samazināja automašīnas svaru par 45 kilogramiem. Ņemot vērā, ka automašīna izmanto luksus tipa auto platformu, 159 ir par 225 milimetriem garāks kā tā priekštecis Alfa Romeo 156, sasniedzot 4660 milimetru garumu, 1828 milimetru platumu un 1417 milimetru augstumu.

Lielie 159 izmēri to padarīja daudz komfortablāku par 156, galvenokārt dēļ lielā un plašā salona. Taču straujais izmēru palielinājums atturēja daudzus 156 īpašniekus no vēlmes iegādāties 159 kā savu nākamo automašīnu. Dēļ izmantotās Premium platformas tika sasniegti arī ļoti augsti drošības standarti, īpaši izturīga ir automašīnas šasija, kas tika uzskatīta par labāko un drošāko savā kategorijā, uzrādot tādus ciparus kā 180 000 daNm/rad.

### Dizains
Salons|thumb|300px
159 dizaina autors ir Džordžeto Džudžaro sadarbībā ar Centro Stile Alfa Romeo. Automašīnas priekšgalā tiek izmantots Alfa Romeo tradicionālais V formas grils un dzinēja pārsegs un cilindra veida priekšējie lukturi. Līdzīga kā 159 kupejas versijai, automašīnas priekša ir stipri ietekmējusies no 2002. gada Brera koncepta. Automašīnai ir augsts vidus, kas pakāpeniski paplašinās, līdz sasniedz C pilāru. Tika izmantotas dažādas eksterjera dizaina nianses, lai automašīna vizuāli izskatītos lielāka, jo modeli tika plānots eksportēt uz ASV, taču šī iecere netika piepildīta.

Interjerā tiek izmantoti elementi no agrākiem modeļiem, to skaitā arī 156, piemēram, padziļināts instrumentu panelis, kurš pagriezts lenķī pret vadītāju. Sākotnēji tika plānots, ka 159 izmantos augstākas kvalitātes materiālus un tā tiešie konkurenti būs BMW, Mercedes-Benz un Audi, taču Alfa Romeo nenovērtēja savu tirgus pozīciju ar salīdzinoši atpazīstamajiem vācu luksus autoražotājiem.

## Izmaiņas pa gadiem
Automašīnai tika piedāvāti pārsvarā četri aprīkojuma varianti - Progression, Distinctive, Exclusive un Turismo Internazionale (TI). Apvienotajā Karalistē tika piedāvāti trīs līmeņi - Turismo, Lusso un Turismo Internazionale. Bez citām ekstrām, 159 tika piedāvāts arī ar Blue&Me informācijas un izklaides sistēmu.

2006. gada Ženēvas auto izstādē tika prezentēta 159 sporta universāļa versija. Vēlāk sākta piedāvāt 2.4 JTDM dīzeļdzinēju ar automātisko pārnesumkārbu, kuru vēlāk sāka piedāvāt arī ar citiem dzinējiem. 2007. gadā tika izlaists pilnpiedziņas dīzeļdzinēja modelis, kas palielināja 2.4 dzinēja jaudu līdz 210 ZS. Sāka arī piedāvāt TI aprīkojuma variantu.

2008. gadā automašīna tika uzlabota gan mehāniski, gan vizuāli. 3.2 litru V6 dzinējam izveidoja priekšpiedziņas versiju, kas varēja sasniegt maksimālo ātrumu 250&nbsp;km/h. Visi modeļi un varianti tika aprīkoti ar Alfas elektrisko Q2 ierobežotas slīdes diferenciāli. Izmantojot alumīnija komponentes, automašīna kļuva par 45 kilogramiem vieglāka un šī versija tika parādīta 2008. gada Ženēvas auto izstādē

2009. gada modelī Alfa Romeo prezentēja jaunu 1.75 litru benzīndzinēju ar turbokompresoru, nosaucot to par "TBi". Šis dzinējs izmantoja tiešās iesmidzināšanas principu un mainīgu vārstu ātrumu gan ieplūdes, gan izplūdes izcilnī, līdz ar to attīstot 197 ZS un 320 Nm griezes momentu. Ar laiku šis dzinējs aizstāja no GM atvasinātos 2.2 un 1.9 JTS dzinējus. Gada beigās tika arī paziņots par jaunu JTDm dīzeļdzinēju, kas attīsta 168 ZS jaudu.

2010. gadā pārtrauca visu benzīndzinēju ražošanu, izņemot 1.75 litru versiju, līdz ar to 159 neizmantoja nevienu dzinēju, kuru izstrādājis GM. Tika turpināta modeļu ražošana ar 134 un 168 ZS attīstošajiem 2.0 JTDm dīzeļdzinējiem.

Līdz 2011. gadam 159 vairs piedāvāja tikai ar abiem 2.0 JTDm dīzeļdzinējiem sporta universāļa versijai un 134 ZS attīstošo 2.0 JTDm dzinēju sedana versijai. Austrālijā līdz pat 159 ražošanas pārtraukšanai bija pieejams arī 2.4 JTDm dzinējs.

Pēdējais 159 tika pasūtīts Apvienotajā Karalistē 2011. gada 8. jūlijā.

## Dzinēji, piedziņa un jauda
159 ir pieejams gan ar priekšējo riteņu piedziņu, gan ar četru riteņu piedziņu. "Q4" četru riteņu piedziņa izmanto Torsen C tipa divus diferenciāļus (priekšējais un centra diferenciālis vienā vienībā, priekšējais ir atvērta tipa), kas pieejami ar 3.2 L benzīndzinēju un 2.4 L dīzeļdzinēju. Pārsvarā visos modeļos izmantota sešu ātrumu manuālā ātrumkārba (1.8 L dzinējam ir piecu ātrumu ātrumkārba). 1.9 L un 2.4 L dīzeļdzinēji un 3.2 L benzīndzinējs pieejams ar sešu ātrumu *Q-tronic* automātisko ātrumkārbu (Aisin AW TF-80SC). Dažās valstīs pieejama Selespeed ātrumkārba ar 2.2 L benzīndzinēju.

Visi benzīndzinēji izmanto tiešo degvielas iesmidzināšanas metodi (izņemot 1.8 L dzinēju), kuri apzīmēti ar JTS (Jet Thrust Stoichiometric). JTD dīzeļdzinēji izmanto *[[common rail]]* degvielas iesmidzināšanu.

### Specifikācijas

### Veiktspēja

## Drošība
159 standarta aprīkojumā ir aprīkots ar septiņiem drošības spilveniem, ar iespēju pasūtīt papildus drošības spilvenus. Automašīna uzrādīja labus rezultātus aizmugurējo triecienu aizsardzības testos. Euro NCAP novērtēja 159 pasažieru drošību ar 5/5 zvaigznēm, bērnu drošību ar 4/5 zvaigznēm, bet gājēju drošību ar 1/5 zvaigznēm.

## Apbalvojumi
* Auto Bild dizaina balva 2006
* Fleet World Honours dizaina balva 2006
* Labākais importa auto Vācijā 2007
* 'L'Automobile piu Bella del Mondo

### 159 filmās
Divi melni 159 (3.2L JTS 6 TI) parādījas Džeimsa Bonda filmas "Mierinājuma kvants" sākumā 2008. gadā. Tie piedalījās pakaļdzīšanās ainā ar Džeimsa Bonda Aston Martin DBS V12 pie Gardas ezera Itālijā.

Melni 159 parādījās arī pakaļdzīšanās ainā filmā "Džonijs Anglis atgriežas", ainā, kur Džonijam Anglim (attēlo Rovans Atkinsons) dzenas pakaļ. Šī aina varētu būt izmantota kā atsauce uz '"Mierinājuma kvantu'".

## Autosportā
159 piedalījās Bathrust 12 Hour sacensībās 2007., 2009. un 2010. gadā. Automašīna bija aprīkota ar 2.4 L JTDM dzinēju un tā uzvarēja savā klasē visus trīs gadus.

## Atsauces